નિહારીકા તો આ બધી બાબતોથી અજાણ જ હતી. એને મન તો ચાર બેસ્ટ ફ્રેન્ડઝ હવે બે ક્યુટ કપલ થઇ ચૂક્યા હતા. હનીમૂન પણ સાથે જ ગયા હતા. ત્યાં મોહિત પણ નિહારીકા સાથે વધારે મજાક મસ્તી કરે એના ડ્રેસિંગના વખાણ કરે એટલે સુહાની મનોમન સળગતી જતી હતી. જાણે કોઇએ આંતરડામાં એસિડ રેડ્યો હોય અને આંખમાં સીધી જ વરાળ આવે. પોતાની દરેક પીછેહઠ માટે સુહાની નિહારીકાને રિસ્પોન્સીબલ માનતી થઇ ગઇ. અને આજે તો હદ જ થઇ ગઇ હતી.